หุ้นปิดตลาดบวก 2.70 จุด
ดัชนีหุ้นไทยปิดตลาดวันนี้ที่ระดับ&nbsp; 789.34 จุดเพิ่มขึ้น 2.70 จุด หรือ 0.34% ด้วยมูลค่าการซื้อขายกว่า&nbsp; 20,015.00&nbsp; ล้านบาท
17 มิ.ย. 2553

ดัชนีหุ้นไทยปิดตลาดวันนี้ที่ระดับ  789.34 จุดเพิ่มขึ้น 2.70 จุด หรือ 0.34% ด้วยมูลค่าการซื้อขายกว่า  20,015.00  ล้านบาท
นายเทิดศักดิ์   ทวีธีระธรรม ผู้อำนวยการอาวุโส บริษัทหลักทรัพย์เอเชียพลัส  กล่าวว่า  ดัชนีหุ้นไทยวันนี้แกว่งตัวในกรอบแคบๆ เพราะหากดูปัจจัยในประเทศก็ยังไม่มีปัจจัยใหม่เข้ามากระตุ้น แม้ว่าจะมีข่าวดีเล็กๆจากการกลับมาซือ้สุทธิของนักลงทุนต่างชาติวานนี้กว่า 2 พันล้านบาทและซื้อครั้งแรกในรอบ 41 วันแต่คาดว่าการเข้ามาซื้อจะเกิดขึ้นในช่วงสั้นๆเท่านั้น
อย่างไรก็ตามประเมินว่า หากขึ้นไปแตะแนวต้านที่ 795 -800 จุดได้ก็จะไม่สามารถยืนอยู่ได้นานนักเพราะนักลงทุนยังกังวลจากจากปัญหาเศรษฐกิจของยุโรปที่ยังคอยกดดันอยู่ และเป็นความกังวลอยู่  
สำหรับการทำราคาปิดงวดบัญชีในงวดไตรมาส2 ปี 2553  ก็อาจจะมีส่วนผลักดันดัชนีได้บ้างและ หุ้นที่แนะนำให้นักลงทุนลงทุนเพราะจะมีการเข้ามาซื้อเพื่อทำราคาปิดงวด เช่น ไทยสแตนเลย์การไฟฟ้า   STANLY,  แอดวานซ์อินดฟร์เซอร์วิส(ADVANC) เจริญโภคภัณฑ์อาหาร(,CPF) , กรุงเทพดุสิตเวชการ (BGH) , ไทคอน อินดัสเทรียล คอนเน็คชั่น  (TICON)  สวนอุตสาหกรรมโรจนะ  (  ROJNA)และปูนซิเมนต์ไทย( SCC ) ส่วนราคาน้ำมันที่ปรับตัวเพิ่มขึ้นและหากยังคงยืนเหนือระดบั 75เหรียญสหรัฐต่อบาร์เรลก็จะทำให้มีแรงซื้อหุ้นปตท.(PTT)และปตท.สำรวจและผลิตปิโตรเลียม(PTTEP)ซึ่งก็จะมีผลต่อตลาดหุ้นไทยได้ 
สำหรับแนวโน้มตลาดหุ้นพรุ่งนี้ก็จะยังคงแกว่งตัวในกรอบแคบๆ ประเมินว่าดัชนีน่าจะมีแนวต้านที่ 795 จุดและแนวรับที่ 780 จุด